บาทเปิด 32.73 บาทต่อดอลลาร์ แข็งค่า
เงินบาทเปิดตลาด 32.73 บาทต่อดอลลาร์ แข็งค่าสุดในภูมิภาค คาดกรอบวันนี้ 32.65 - 32.80 บาทต่อดอลลาร์
26 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.73 บาท/ดอลลาร์ ทรงตัวในระดับเดียวกับปิดตลาดช่วงเย็นวานนี้( 25 ส.ค.)โดยบาทกลับมาแข็งค่าอยู่ในระดับเดียวกับช่วงกลางเดือน ก.ค.64 และแข็งค่ามากที่สุดในภูมิภาค หลังจากช่วง 7 เดือนที่ผ่านมาอ่อนค่าไป 10% ขณะที่ยังไม่มีปัจจัยพื้นฐานดีขึ้น ยกเว้นสถานการณ์โควิด-19 ที่มีทิศทางทรงตัว โดยเมื่อวานนี้มีเงินทุนต่างประเทศไหลเข้ามาลงทุนในตลาดพันธบัตรกว่า 2 หมื่นล้านบาท ซึ่งต้องจับตาดูว่าเป็นการลงทุนในระยะสั้นหรือระยะยาว"บาทเปิดตลาดทรงตัวเท่ากับช่วงเย็นวานนี้ หลังกลับมาแข็งค่ามากสุดในภูมิภาค ระหว่างวันจะผันผวนราว 20 สตางค์" นักบริหารเงิน กล่าว นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.65 - 32.80 บาท/ดอลลาร์